રાઠોડ જયારે મઝહબીના ઘર નજીક પંહોચ્યો ત્યારે ખરેખરમાં મોટું ટોળું જમા થયેલું હતું. અને બધા પોલીસની જીપગાડી જોઈ વિખેરાયા હતા. અને રાઠોડ સીધો જ મઝહબીના ઘરમાં ધસ્યો હતો. ઘર આખુ ખુલ્લું હતું, અને બધા જ ઉપરી મંજિલના કમરામાં ભેગા થયા હતા. રાઠોડ અને તેની સાથે આવેલા બધા જ ઝડપથી ઉપરના રૂમમાં પંહોચ્યા હતા. અને જે ગતિથી એ ઉપર આવ્યા હતા એ જ ગતિથી એ ઉપરના રૂમનું દ્રશ્ય જોઈ ધીરા પડી ગયા હતા !